**Обявление за набиране на кандидатури за**

**Шофьор в Посолството на Република България в Пекин,**

**Китайска народна република**

В съответствие с чл. 26, ал. 8 от Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, Министерството на външните работи стартира процедура за подбор по документи на кандидатури на лица извън дипломатическата служба за ротиращата се през 2023 г. позиция:

**Шофьор в Посолството на Република България в Пекин, Китайска народна република, считано от 01.11.2023 г.**

Области на дейност и основни задължения: Отговаря за техническата поддръжка на автомобилния парк. Осигуряване на транспортно обслужване на ръководителя на ЗП и на мисията. Транспортно обслужване на официални делегации и други протоколни мероприятия. Кандидатите следва да притежават добри технически умения за боравене с електронни устройства и приложения за навигация на терен при изпълнение на служебните задължения; активна шофьорска правоспособност и валидно свидетелство за управление на МПС - категория „С“.

Изисквания към кандидатите: Да са български граждани и да нямат друго гражданство, освен на държава – членка на Европейския съюз; Завършена образователно-квалификационна степен – средно образование или по-високо; Добри компютърни умения; Владеене/ ползване на английски език; Да не страдат от хронично психическо заболяване; Да отговарят на другите изисквания по чл. 107а, ал. 1 Кодекса на труда, за заемане на длъжност в държавната администрация.

**Желаещите да участват в процедурата трябва да подадат следните документи:**

* + - 1. Писмено Заявление за участие в подбора, съгласно Приложение № 2, което да е подписано от кандидата;
			2. Автобиография по образец EUROPASS със снимка на кандидата;
			3. Декларация от лицето, че е български гражданин и няма друго гражданство освен на държава членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
			4. Копия от документи за придобита образователно-квалификационна степен, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., последно изменение обн., ДВ. бр. 28 от 05.04.2019 г.);
			5. Копия от документи, удостоверяващи владеене или ползването на чужди езици (степените „владеене” с минимално ниво не по-ниско от В2 и „ползване“ с минимално ниво не по-ниско от А2 се доказват в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи, обн. ДВ., бр. 92 от 22.10.2013 г.);
			6. Удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване, удостоверението следва да бъде валидно към датата на подаване на заявлението, не по-късно от 6 (шест) месеца от датата на издаването му;
			7. Копия от документи, удостоверяващи професионалния опит;
			8. Декларация или сертификат за притежавани компютърни умения.

Документи следва да се подават в срок до **12:00 ч. на 04.05.2023 г**., като се изпращат на електронната поща: **adm\_rot@mfa.bg** в дирекция „Човешки ресурси и административно обслужване“. С входящ номер и дата ще се регистрират само заявленията, към които са представени всички посочени документи.Процедурата за подбор ще се извърши от Кариерната комисия към Министъра на външните работи на нейно следващо редовно заседание.